desorpsjon
Store norske leksikon,Realfag,Kjemi,Kjemi
Desorpsjon er det å fjerne en adsorbert gass fra overflaten av et fast stoff, eller det å frigjøre gass som er løst i en væske.
Fjerne gass fra fast stoff Desorpsjon brukes om å fjerne gass fra overflaten av et fast stoff, ofte ved oppvarming. Dette er det motsatte av adsorpsjon. I løpet av prosessen vil overflaten avkjøles, av og til så sterkt at gassen kondenseres.To eksempler på desorpsjon: Regenerering av silikagel som har vært benyttet til tørking av luft. Regenerering av aktivkull som har vært brukt til fjerning av høyere alkoholer fra etanol.  Prinsippet kan også anvendes for fremstilling av flytende helium fra heliumgass som er adsorbert i trekull. Frigjøre gass fra væske Ordet desorpsjon brukes også om frigjøring av gass som er løst i væske, og hvor gassen tas opp i gass som er i kontakt med væsken. Et eksempel på dette er fjerning av oksygen fra vann som skal injiseres i oljereservoar. Les mer i Store norske leksikon adsorpsjon kjemi